TATA PANGIBADAH MINGGU 13 NOVEMBER 2022 2022 JAM 09.00 NENGGA DINTEN RAWUHIPUN GUSTI YÉSUS KANTHI YEKTI PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Dinten rawuhipun Gusti ngemu kalih sisih. Satunggal sisih ndhatengaken raos ajrih awit manékawarni pratandha ingkang nyarengi waruhipun. Déné sisih setunggalipun ndhatengaken raos bingah saha ayem awit kayektèn lan kaadilan karawuhaken. Minangka para putranipun Gusti, kita kabereg nyantosakaken kapitadosan kita dumugi rawuhipun Gusti. Sumangga ngaturaken sembah bakti saha atur panuwun lumantar pangibadah. Pamuji Konjuk Allah Maagung! Pasamuwan ngidungaken BMGJ 9. PAMUJI KONJUK ALLAH MAAGUNG Puji sokur lan panggunggung konjuk mring Hyang Maagung Kang nitahken jagad raya wah langgeng kasetyannya Makluk wrata rinimatan krana sihing Pangéran Jagad tentrem lan raharja lamun manut pangrèhnya. (Pasrah tinampi Kitab Suci, laré-laré Sekolah Minggu tumuju sangajenging sanctuary) Surya, candra lan pra lintang samya nyunarken padhang Peksi ngocèh mawurahan wah sato kewan girang Tetuwuhan ngumbar sekar sarta asung woh-wohan, Sadaya sami memuja mring Allah Kang Makwasa. VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer NENGGA DINTEN RAWUHIPUN GUSTI YESUS KANTHI YEKTI. Waosan sepisan kapethik saking Maléakhi 4: 1-2a, ingkang dipuntanggapi kanthi waosan Mazmur 98. Waosan kaping kalih kapethik 2 Tésalonika 3: 6-13. Déné waosan Injil kapethik saking Lukas 21:5-19. Komisi Liturgika GKJ Kabluk Semarang -- 1
(PF mberkahi lare- lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 31. SWAWI PRA SUCI NYAWIJI Swawi pra suci nyawiji tunggal ati, sami ngabekti memuji mring Gusti. Ajrih, sumelang, sedhih, lan kasangsaran, ginantos kabegjan sihing Pangéran. Tansah ngidunga anggunggung Kang Murbèngrat, ngétang mukjijat lan gunging sih- rahmat. Lubèring berkah sing swargi tansah tumrah, nyantosakken manah, nyirnakken semplah. Pasamuwan Lenggah PANGAKENING DOSA SL : Para umat kagunganipun Gusti, sami pirengna dhawuhipun Gusti! PL "Kowé padha Dakwènèhi pepakon anyar, iya iku supaya kowé padha tresna- tinresnanana: dikaya anggon-Ku wus tresna marang kowé, kowé iya padha tresna-tinresnanana uga. Kanthi mangkono saben wong bakal padha weruh, yèn kowé padha dadi siswa-Ku, yaiku manawa kowé padha tresna- tinresnan." : Katresnanipun Gusti nimbali kita gesang tresna tinresnan. Nanging raos ajrih bab dinten rawuhipun Gusti asring ndadosaken katresnan mboten mawujud kanthi sampurna. Kita ngraosaken kuwatir, ajrih, lan kebak momotan, satemah kécalan kekiyatan kanggé andum kasaénan. Sumangga sowan Gusti kanthi ngakeni karingkihan kita, ugi nyuwun kekiyatan supados tansah saged mujudaken timbalan tresna tinresnan dumugi rawuhipun Gusti. (pasamuwan ndedonga sacara pribadi) PL : Wonten ing katresnanipun Sang Kristus, kawula nyadhong pangapunten saha kekiyatan. U : AMIN. Pasamuwan ngidungaken KPJ 45. ANÈNG NGARSANÉ GUSTI Anèng ngarsané Gusti, binuka isining kalbu. Sanyata najis uripku, anèng ngarsané Gusti. Anèng ngarsané Gusti, rinasakna gunging sihnya. Wah lubèring katresnannya, anèng ngarsané Gusti. Komisi Liturgika GKJ Kabluk Semarang -- 2
Pasamuwan Jumeneng PAWARTOS SIH RAHMAT PF : Katresnanipun Gusti paring pangapunten ingkang nyagedaken kita makarya lelados, kados paseksinipun Ibrani 11:1-3 makaten, "1 Precaya tegesé yakin yèn prekara-prekara sing kita arep-arep kuwi nyata, senajan saiki ora katon. 2 Awit iya merga enggoné padha precaya mau para leluhur kita katampi ana ing ngarsané Allah. 3 Merga saka precaya kita ngerti yèn alam jembar iki katitahaké déning sabdaning Allah. Dadi apa sing saiki padha kasat mripat iki dumadiné saka prekara-prekara sing ora kasat mripat." Sami ngaturna panuwun awit sih rahmatipun Gusti. : PUJI SOKUR KONJUK GUSTI ALLAH U Pasamuwan ngidungaken KPJ 421. URIPKU PINDHA PANGIDUNG Uripku pindha pangidung, sumaos mring Pangéran. Nadyan nèng donya lwih agung, sedhih lan kasusahan. Nging satengahing pasambat, tansah dènnya umanggung, Pangidungé pra mlaékat,. yogya aku ya ngidung. Sirnaa saliring bungah, Gustiku datan gingsir. Nadyan karoban ing susah, padhangku tan sumingkir. Atiku asukarena, dé tan pegat jinangkung. Ing sih-rahmaté Sang Rama. Sayogya aku ngidung. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking MALÉAKHI 4:1-2A 1 Pangéran Kang Mahakwasa ngandika mengkéné, "Bakal tekan mangsané wong angkuh lan wong ala kaobong kaya damèn. Ing dina kuwi wong-wong mau bakal kaobong, nganti sirna babar-pisan. 2 Nanging kanggoné kowé, sing padha mbangun-turut marang Aku, kowé bakal padha kapadhangan déning pangwasa- Ku sing nggawa keslametan, kaya srengéngé sing nekakaké kuwarasan srana panasé. Makaten pangandikanipun Gusti. U : PUJI SOKUR KONJUK GUSTI! Tanggapan SL : Tanggapan kawaosaken saking MAZMUR 98 Padha ngidungna kaluhurané Allah nganggo kidung anyar, U : MERGA PAKARYANÉ SING ÉLOK. Komisi Liturgika GKJ Kabluk Semarang -- 3
SL U SL U SL U SL U : Srana pangwasané lan kasektèné piyambak kang suci : PANJENENGANÉ NEDAHAKÉ KAUNGGULANÉ. : Pangéran wis nggiyaraké pitulungané; : LAN MBABARAKÉ KEADILANÉ ANA ING NGAREPANÉ PARA UMAT. : Panjenengané netepi janjiné marang umat Israèl, : APA DÉNÉ SALUMAHÉ BUMI WIS WERUH PITULUNGANÉ ALLAH KITA. : Hé salumahé bumi, padha memujia marang Allah, : PADHA BUNGAH-BUNGAHA, PADHA SURAK-SURAKA, LAN PADHA NGIDUNGNA MASMUR! SL U : Padha ngidungna masmur kagem Allah, : DIBARENGI UNINÉ CLEMPUNG, UNINÉ CLEMPUNG LAN NYANYIAN KANTHI SORA. SL U SL U SL U SL U SL U : Dibarengi swarané nafiri lan slomprèt, : PADHA SURAK-SURAKA ANA ING NGARSANÉ ALLAH! : Karebèn segara lan saisiné gemuruh, : MENGKONO UGA JAGAD LAN KANG PADHA NGENGGONI. : Karebèn kali-kali padha keplok-keplok, : LAN GUNUNG-GUNUNG PADHA BUNGAH-BUNGAH : ana ing ngarsané Allah. : SEBAB PANJENENGANÉ RAWUH NGADILI BUMI, : sajagad bakal diadili kanthi adil, : UGA PARA BANGSA KALAYAN KABENERAN. Waosan Kaping Kalih L3 : Waosan sepisan kapethik saking 2 TÉSALONIKA 3:6-13 6 Para sedulur! Atas Asmané Gusti Yésus Kristus, kowé padha dakweling, supaya padha ngedohana sedulur-sedulur sing kesèd nyambut-gawé, sing padha ora manut marang piwulangku. 7 Kowé dhéwé padha ngerti yèn kowé kudu padha nglakoni kaya sing padha daktindakaké. Nalika aku ana ing tengahmu, aku padha ora kesèd. 8 Aku padha emoh nampa pawèwèh saka sapa waé kanthi lelahanan Malah aku rina wengi tansah padha nyambut-gawé klawan rekasa, supaya aku aja padha dadi gawéné wong ana ing antaramu. 9 Enggonku tumindak mengkono mau ora merga aku ora wenang njaluk sumbangan marang kowé, nanging merga aku padha kepéngin awèh tuladha marang kowé, supaya padha koktiru. 10 Nalika isih ana ing tengahmu aku wis tau kandha karo kowé: "Sapa sing ora gelem nyambut- gawé, aja mangan." 11 Pituturku sing mengkono kuwi merga aku krungu yèn ana ing tengahmu ana wong sawetara sing kesèd nyambut-gawé lan gawéné mung ngrusuhi urusané wong liya. 12 Atas Asmané Gusti Yésus Kristus, wong-wong mau dakélingaké, supaya padha nyambut-gawé lan mangan pametuning pegawéané dhéwé. 13 Nanging kowé para sedulur, aja padha bosen nglakoni penggawé becik. Makaten pangandikanipun Gusti. U : PUJI SOKUR KONJUK GUSTI! Komisi Liturgika GKJ Kabluk Semarang -- 4
Pasamuwan Jumeneng Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 21:5-19 5 Ana wong sawetara padha rasanan bab kaéndahané Pedalemané Allah, enggoné direngga-rengga nganggo watu-watu sing becik banget, sarta barang rupa-rupa sing dipisungsungaké marang Gusti Allah. Gandhèng karo gunem sing mengkono mau, Gusti Yésus ngandika: 6 "Mbésuk bakal kelakon, kabèh sing kokdeleng iku lebur, nganti ora ana watu siji waé sing lestari tumumpang ana ing watu liyané!" 7 Wong mau padha nyuwun pirsa marang Gusti Yésus: "Guru, mbénjing menapa prekawis wau badhé kelampahan?" 8 Pangandikané Gusti Yésus: "Sing padha awas, supaya kowé aja nganti kena disasaraké déning wong! Sebab akèh wong sing bakal teka nganggo jeneng-Ku. Wong-wong mau bakal padha muni: 'Aku iki Sang Kristus!, lan saiki wis tekan wektuné.' Aja padha nggugu. 9 Kowé aja padha wedi, yèn krungu kabar bab peperangan lan pembrontakan. Sebab kabèh mau wis pinesthi kudu kelakon dhisik. Nanging kuwi ora ateges yèn wis tekan wekasané jaman." 10 Gusti Yésus nuli nerusaké pangandikané: "Bangsa-bangsa bakal campuh perang, negara sing siji nglawan negara sijiné. 11 Ing ngendi-endi bakal ana lindhu sing nggegirisi, ana pailan lan pageblug. Uga bakal ana prekara-prekara sing nggegirisi lan pretandha-pretandha sing ngédab-édabi saka langit. 12 Nanging sadurungé kabèh mau kelakon, kowé bakal dicekel lan dianiaya. Kowé bakal padha diadili ana ing papan-papan pangibadah lan dilebokaké ana ing pakunjaran. Kowé bakal dilarak lan diladèkaké ana ing ngarepé para ratu lan para pangwasa, merga saka Aku. 13 Kuwi wewengan kanggo kowé nglairaké paseksimu bab Injiling Pangéran. 14 Padha mantepa ing ati! Kowé ora susah kuwatir bab wangsulan sing kudu kokaturaké kanggo mbélani awakmu. 15 Sebab Aku dhéwé sing bakal maringi tembung lan kabisan kuwi marang kowé, nganti mungsuhmu ora bakal bisa ngunggahi utawa mbantah marang apa sing kokkandhakaké. 16 Kowé bakal diulungaké déning bapak lan ibumu, déning sedulur-sedulurmu, lan déning kanca- kancamu. Ana panunggalanmu sawetara sing bakal dipatèni déning mungsuhmu. 17 Kowé bakal disengiti déning wong kabèh merga saka Aku. 18 Nanging rambutmu saeler waé ora bakal ana sing kalong. 19 Yèn kowé tetep precaya lan sabar, kowé bakal slamet." Mekaten pangandikanipun Gusti. Rahayu ingkang mirengaken saha ngèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! Pasamuwan Lenggah KHOTBAH. NENGGA DINTEN RAWUHIPUN GUSTI YÉSUS KANTHI YEKTI WEKDAL ENING. (saged kagem pisungsung pepujèn) Komisi Liturgika GKJ Kabluk Semarang -- 5
Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang nengga dinten rawuhipun Gusti Yésus kanthi yekti ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Pangentasan 20:24 makaten: "Aku gawèkna mesbèh saka lemah; kuwi enggonen saos kurban obongan lan kurban slametan, rupa wedhus lan sapimu. Panggonan ngendi waé sing bakal Dakpilih, kanggo ngibadah marang Aku, iya ing panggonan kono Aku bakal nuwèni lan mberkahi kowé." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 171. MANGGA SAOS PISUNGSUNG Mangga saos pisungsung, mring Allah Maagung Krana gunging sih-rahmat, kang lubèr tan kendhat. (bokor pisungsung kaaturaken majeng) Misungsung kanthi loma, cihnaning panuwun. Dé gesang tansah begja, wit Allah kang nuntun. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh, Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka Komisi Liturgika GKJ Kabluk Semarang -- 6
ingkang kagungan kraton saha wisésa tuwin kamulyan langgeng salami- laminipun. Amin Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 96. TYAS KITA DIMÈN SLAMANYA BUNGAH Tyas kita dimèn slamanya bungah lan sukarena, Déné Sang Rama ing swarga nganggep putra mring kita. Reff. Mara tansah abebungah, saben dina antuk trang, Dalaning urip éndah apadhang, mara tansah dèn girang. Hyang Agung kang njangkung kita, angreksa sing panggodha. Sih-rahmatnya kang anglipur, paring kuwat-santosa. Refr. Komisi Liturgika GKJ Kabluk Semarang -- 7